Avui he pogut llegir un fil molt interessant sobre la qüestió del gallec. La pregunta era si forma part de la lusofonia o no. Suposo que la majoria dels gallecs dirien que apart de la qüestió lingüística queda clar que Galiza i Portugal són dues nacions diferenciades. Però en el cas del País Valencià, què s'hauria de dir? Queda claríssim que el valencià forma part del mateix sistema lingüístic que el català. La meva pregunta és, però, si el País Valencià és una nació, si els valencians són un poble diferenciat del poble català. Perquè si València forma part de la nació catalana, els valencians són catalans. Però si el País Valencià és un territori català, un país català, llavors què és la terra entre Vinaròs i Oriola? una regió? Un conjunt de pobles i comarques sense identitat pròpia? Crec que no. Em sembla curiós perquè la majoria dels valencians nacionalistes que he conegut afirmar que se sent valenciana. El que sí diuen és que el català és la llengua que comparteixen amb Catalunya i les Illes i que hi ha molts lligams culturals i històrics entre els tres territoris. Però la meva (prou modesta) experiència ha estat que ni els valencians més catalanistes solen negar una identitat (nacional) valenciana. Simplificant-ho una mica: Són els valencians catalans o no? He sentit que ser valencià és una manera específica de viure la seva catalanitat. Bé, això es pot dir també en relació als andalusos endret d'Espanya: són andalusos però al mateix temps espanyols (ja ho sé, alguns ni tan sols creuen això). Però parlant seriosament: si diem que ser valencià és una forma de ser català, per què és il·legítim que per a la gran majoria dels valencians no representi cap problema ser valencià i espanyol alhora? Llavors la pregunta seria si València és una nació o una regió. Si és una regió, en seria de quin país, de quina nació? Es il·legítim ser de nacionalitat espanyola com a habitant del País Valencià? I si ni és una regió i una nació pròpia, com es podria definir la identitat col·lectiva dels valencians? Hi ha una cosa enmig? Perquè em sembla cert que hi ha unes senyes d'identitat i unes característiques culturals, una personalitat diferenciada, un sentiment i una consciència de ser poble que justifiquen el terme de la valencianitat. Moltes preguntes, molts dubtes. 
valencians de nació catalana El diccionari diu això [s. XIV; del ll. natio, -onis 'naixement; raça; nació', der. de natus, -a, -um, participi de nasci 'néixer'] f DR /POLÍT Comunitat d'individus als quals uns vincles determinats, però diversificables, bàsicament culturals i d'estructura econòmica, amb una història comuna, donen una fesomia pròpia, diferenciada i diferenciadora i una voluntat d'organització i projecció autònoma que, al límit, els porta a voler-se dotar d'institucions polítiques pròpies fins a constituir-se en estat. No tenim una història diferent a la resta dels Països Catalans, ni per molt que s'entesten tenim una llengua diferent, fins i tot unes bases comercials semblants. La resta, pur artifici. 
Juan escrigué: No tenim una història diferent a la resta dels Països Catalans Això es altament discutible, les regions (o nacions) dels Països Catalans tenim episodis d'història comuna i altres que no...sobretot la contemporània, tenen caracteristiques i reivindicacions molt diferents. Dit això, els valencians seran el que ells decideixin 
I? Alemanya haurien de ser dos paisos ja que van estar un temps separades? 
Doncs si els respectius habitants dels 2 territoris volen estar separats, ho han d'estar. 
Ja pero es que justament l'ironia esta en que nosaltres sempre hem estat junts pero separats. Fins i tot en la corona d'arago eren regnes totalment independents. La concepcio unitarista es de castella. En part les autonomies espanyoles son una cosa catalana... 
Veus, això m'agrada, que reconegues que sempre hem estat separats, és una cosa que a molts independentistes els costa de reconèixer. Els PPCC mai han estat units, per tant no té sentit parlar de REunificació. El País Valencià mai ha sigut catalunya, com es diu en castellà estàvem "juntos pero no revueltos". 
Hi ha hagut algu que t'hagi negat aixo? Es mes, des del principat no crec que hi hagi gaire gent que vulgui "anexionar-se" el Pais Valencia. Aixo son paranoies de blaveros. Jo soc partidari de que la nostra nacio es vertebri en tres estats diferents (que a mes son de la mida correcta) amb les seves respectives constitucions i unides per la corona. Com antigament. Una corona sense rei i amb un regent electe cada 6 anys (o sigui una republica de facto) i amb les institucions uniques (inteligencia, exteriors,...) 
Doncs si xic, m'ho han negat, i d'estos que diuen que tenim fronteres artificials o espanyoles, i més cosetes varies....... i pel racó en són prou estos. Jo tb soc partidari de 3 estats, amb uns nivells competencials majors, i on el govern comú s'encarregue de relativament poques coses, i després cada territori que s'organitze en governacions/vegueries o com considere. 
Pensem igual. Pero es igual el que diguin uns o altres. L'important ara es salvar la llengua al Pais Valencia i fer aflorir el sentiment vernacle del poble valencia. Una salutacio des del principat. 
exacte, és això, primer construim els ciments, contruim el País Valencià, i després ja construirem els PPCC, però si no es construeix primer el País, mai podrem construir el PPCC: 
Que no t'importin les cabories que fa la gent al Raco ni l'EI. L'important es la politica real del carrer. A veure si el Bloc entra aquesta vegada ni que sigui de la ma del comunistes i treieu el PP.